Какъв е дневният режим /ред/?

Дневният режим/ ред/ в лагера е малко относителен.  

Ето някои основни часове:


Сутрин се става около 5 – 5:30 часа. Не е за предпочитане по-рано, защото разхождането покрай палатките (на път за изгрева) и светенето с фенерчета събужда тези, които спят.  

На Молитвения връх/хълм/ обикновено сте от около 6 до 7:30 – 8 ч.  

От 8 до 9 -закуска и подготовка за Паневритмия.  

Начало на Паневритмията – 10 или 10 ч. и 30 мин. (Зависи от броя на хората и мястото, където ще се играе.) Паневритмията продължава до 11:30-12:00 ч.  

Ако си носите храна,можете да обядвате и край езерото. Някои продължават с разходка около езерата, а други се връщат в лагера.  

Обядът е от 13 до 14 часа. Ако има място, можете да се храните на камъните /трапезата/ край кухнята. Но най-често ви сипват в някакъв по-голям съд и се храните около палатката си /малка трапеза/ с някои приятели от групата ви. Сам не е много сладко.  

След обяд по-изморените почиват, а други- слушат различни лекции или участват в дискусии, пленери…  

От 18 до 19 часа – вечеря. Понякога има и концерти, които продължават до времето за вечерен наряд /около съборните дни/.  

От 20 до около 20:30 часа – вечерен наряд.  

От 20:30 до 21:30 – приятелски разговори около мястото за наряда и кухнята  

От 21:30 до 22 ч. – подготовка за лягане.  

От 22 часа – сън. Пази се пълна тишина и се използват фенерчета само при сериозен проблем



